Giacomo Bonaventura
Giacomo Bonaventura (sündinud 22. augustil 1989 San Severino Marches) on Itaalia jalgpallur, kes mängib poolkaitsjana Itaalia kõrgliiga klubis Fiorentina. Ta alustas klubikarjääri Atalantas, debüteerides Itaalia kõrgliigas hooajal 2007–08. Hooajal 2008–09 mängis ta laenul Itaalia tugevuselt kolmanda liiga klubis Pergolettese ja hooajal 2009–10 Itaalia esiliiga klubis Padova. Atalanta põhikoosseisu kuulus Bonaventura alates hooajast 2010–11, mil Atalanta mängis Itaalia esiliigas. Aastatel 2014–2020 kuulus ta AC Milani ridadesse. 2020. aasta septembris sõlmis ta kaheaastase lepingu Fiorentinaga. Itaalia jalgpallikoondises debüteeris Bonaventura 31. mail 2013 sõprusmängus San Marino vastu.